ইয়াহিয়া ইবনে আদম

**আবু জাকারিয়া ইয়াহিয়া ইবনে আদম ইবনে সুলায়মান আল-কুরাশী আল-উমাবি আল-আহওয়াল আল-কুফি** (  ) ছিলেন একজন ইসলামি পণ্ডিত, হাফিজ, কুরআনের ক্বারী ও আইনজ্ঞ। তিনি সাধারণত **ইয়াহিয়া ইবনে আদম** বা **ইবনে আদম** নামে পরিচিত ছিলেন। তিনি পার্সিক বংশোদ্ভূত ছিলেন; কুফায় জন্মগ্রহণ করেন এবং সেখানেই বেড়ে উঠেন।   তিনি হাদিস, কেরাত ও আইনশাস্ত্রে একজন বিশেষজ্ঞ হিসেবে সর্বাধিক পরিচিত ছিলেন। ইসলামি মাজহাবসমূহের প্রতিষ্ঠাকালে জন্মগ্রহণকারী ইয়াহিয়া একজন অ-মাজহাবীয় আইনী পণ্ডিত ছিলেন। তিনি ইমাম শুবা থেকে আসিমের কেরাত বর্ণনা করার জন্য পরিচিত। তাঁর উল্লেখযোগ্য গ্রন্থ *কিতাব আল-খারাজকে*  ঐতিহ্যবাহী অর্থনৈতিক চিন্তাধারার ভিত্তিপ্রস্তর" হিসেবে বর্ণনা করা হয়।

## প্রাথমিক জীবন
ইয়াহইয়া ইবনে আদম হিজরি ১৩০ সালের (৭৪৮ খ্রিস্টাব্দ) কিছু পরে বর্তমান ইরাকের কুফা নগরে জন্মগ্রহণ করেন এবং তিনি পারসিক বংশোদ্ভূত ছিলেন। তার নিসবাহ *আল-উমাবি* ও *আল-মাখযুমী* ইঙ্গিত করে যে, তিনি খালিদ বিন ওয়ালিদের একজন মুক্তদাস ছিলেন। তিনি কুরাইশ গোত্রের বানু মাখযুম শাখার একজন উমাইয়া ব্যক্তি ছিলেন।

ইয়াহইয়া ছোটবেলায় এতিম হিসেবে বড় হন; সম্ভবত তাঁর জন্মের আগেই তাঁর পিতার মৃত্যু ঘটে। তিনি কুফায় লালিত-পালিত হন। তিনি উপাধি **আল-আহওয়াল''<nowiki/>' (কানা বা ট্যারা চোখের অধিকারী) নামেও পরিচিত ছিলেন। এছাড়া তাঁর [[কুনিয়া|কুনিয়াত]] ছিল “আবু জাকারিয়্যা” (জাকারিয়্যার পিতা)।

== ধর্মীয় পাণ্ডিত্য ==

=== হাদিস ও ফিকহ ===
ইয়াহিয়া ইবনে আদাম তৎকালীন [[হাদিস]] ও [[ফিকহ|ফিকহে]] একজন শীর্ষস্থানীয় কর্তৃত্ব ছিলেন। তাঁকে একজন অ-মাজহাবীয় ফকিহ হিসেবে বর্ণনা করা হয়েছে, যিনি প্রচলিত মাজহাবি নীতিমালার বাইরে সরাসরি ইসলামি আইনপদ্ধতির প্রতি নিবেদিত ছিলেন। তিনি সুন্নি ইসলামের দুই প্রধান আইনগত [[মাযহাব]] হানাফি ও মালিকর উদ্ভব এবং সুসংগঠিত হওয়ার সময় প্রত্যক্ষ করেছিলেন, কিন্তু তিনি এদের কোনো একটির অনুসারী হননি। জানা যায় যে, তিনি অন্তত একটি রচনায় স্পষ্টভাবে ইমাম [[মালিক ইবনে আনাস|মালিক ইবনে আনাসের]] বিরোধিতা করেন। এছাড়াও তিনি [[আবু হানিফা|ইমাম আবু হানিফার]] সরাসরি নাম উল্লেখ না করে তাঁর মতামতেরও সমালোচনা করেন।

=== কেরাত ===
ইয়াহিয়া ইবনে আদম [[কেরাত (কুরআন)|কেরাত বিদ্যায়ও]] সুপরিচিত ছিলেন। তিনি [[আসিম ইবনে আবি আল-নাজুদ|আসিম ইবনে আবিন-নাজুদের]] কিরাত তাঁর প্রসিদ্ধ রাবি শু'বা ইবনে আইয়াশের সূত্রে বর্ণনা করেন।

তিনি টানা চল্লিশ বছর শু'বাহর নিকট থেকে [[কুরআন]] শিক্ষা গ্রহণ করেন। তিনি এক বর্ণনায় বলেন:



অনেকেই তাঁর কাছ থেকে কুরআন শিক্ষা গ্রহণ করেন। তাঁদের মধ্যে উল্লেখযোগ্য ছিলেন আহমাদ ইবনে হানব, আহমাদ ইবনে ‘উমার আল-ওয়াকি, শুয়াইব ইবনে আয়্যুব আল-সারিফিনও, আবু হামদুন তৈয়ব ইবনে ইসমাঈল এবং খালাফ ইবনে হিশাম আল-বাজ্জার।

তাঁর কাছ থেকে যারা ‘[[আসিম ইবনে আবি আল-নাজুদ|আসিমের]] কিরাআত বর্ণনা করেছেন, তাঁদের মধ্যে ছিলেন শুয়াইব ইবনে আয়্যুব আল-সারীফিনী, আবু হামদুন তৈয়ব ইবনে ইসমাঈল, আব্দুল্লাহ ইবনে মুহাম্মদ ইবনে শাকির প্রমুখ।

== রচনাবলী ==
যদিও তিনি অনেক গ্রন্থ রচনা করেছেন বলে বর্ণিত হয়েছে, তবে, বর্তমান কেবল তাঁর একটি গ্রন্থই পাওয়া যায়:

* ***কিতাব আল-খারাজ***– ইসলামী আইন অনুযায়ী কর সংক্রান্ত একটি মৌলিক গ্রন্থ, বিশেষ করে কৃষি ও ভূমি কর সম্পর্কিত। এটি এই বিষয়ে উপলব্ধ প্রথম প্রাচীনতম রচনাগুলির একটি।

তাঁর অন্যান্য রচনা, যা হারিয়ে গেছে:

* **কিতাব আল-কিরাত:*' প্রায় চল্লিশ বছর ধরে ইয়াহিয়া আবু বকর ইবনে আয়াশের কোরআনের তিলাওয়াত সম্পর্কিত হাদিসসমূহ লিপিবদ্ধ করেছিলেন, যা একই সাথে আসিম ইবনে আবি নাজুদের (মৃ. ১২৭ হি./ ৭৪৫ খ্রি.) সংস্করণের লিখিত উৎসগুলোর একটি হিসাবেও গণ্য হয়। এই সংস্করণটি *কিতাব আল-কিরআাত* নামে পরিচিত। 

এছাড়া তিনি বিভিন্ন ইসলামি বিষয়ে গুরুত্বপূর্ণ গ্রন্থ রচনা করেন, যার মধ্যে উল্লেখযোগ্য হলো:

* *কিতাব মুজর্রাদ আহকাম আল-কুরআন* – কোরআনের বিধিসমূহের সারাংশ বা সংক্ষিপ্ত আলোচনা।
* *কিতাব আল-ফারাঈদ'' – উত্তরাধিকার আইন সম্পর্কিত গ্রন্থ।
* কিতাব আল-জাওয়াল– মধ্যাহ্নের নামাজের সূচনার সময় সম্পর্কিত গ্রন্থ।

## মৃত্যু
তিনি ২০৩ হিজরি সালের রবিউল আউয়ালের (সেপ্টেম্বর, ৮১৮ খ্রিস্টাব্দ) মাঝামাঝি সময়ে ফাম্মুল-সিলাহে মৃত্যুবরণ করেন, যখন তাঁর বয়স ছিল প্রায় সত্তর বছর।

## তথ্যসূত্র

বিষয়শ্রেণী:৮১৮-এ মৃত্যু
বিষয়শ্রেণী:৭৫৭-এ জন্ম
বিষয়শ্রেণী:ইসলামি পণ্ডিত
বিষয়শ্রেণী:ফকিহ